Μετά από σχεδόν 20 χρόνια ειρήνης, η υφήλιος βρέθηκε ξανά σε πόλεμο για δεύτερη φορά.
Καλώς ήρθατε στο watch mojo.com
καθώς σήμερα θα ανακαλύψουμε πως ξεκίνησε ο Β’ Παγκόσμιος Πόλεμος.
Ο Β’ Παγκόσμιος Πόλεμος θεωρείται άμεση συνέπεια του Α’ Παγκόσμιου Πολέμου,
αφού δεν είχαν ξεπεραστεί οι εντάσεις και ο θυμός εκείνης της σύγκρουσης.
Επίσης, η οικονομική ύφεση στη δεκαετία του 1930 ήταν ένας άλλος παράγοντας που οδήγησε σε πικρία
και μια πολιτική μεταστροφή προς τις αυστηρές δικτατορίες.
Ο Α’ Παγκόσμιος Πόλεμος, επίσης, ευνόησε την άνοδο του Αδόλφου Χίτλερ και το κόμμα των Ναζί.
Οι σύμμαχοι του Χίτλερ στην Ιταλία και στην Ιαπωνία ενήργησαν και αυτοί επιθετικά, ελπίζοντας να επεκτείνουν τα εδάφη τους.
Η εχθρότητα αυτών των κρατών προς τον Κομμουνισμό της Σοβιετικής Ένωσης ήταν ένας άλλος παράγοντας
που οδήγησε στον πόλεμο. Στην πραγματικότητα,
ένας αριθμός από ιδεολογίες οδήγησαν στην ανάφλεξη του πολέμου.
Ο επιθετικός επεκτατισμός από χώρες όπως η Γερμανία και η Ιταλία, οι φασιστικές δικτατορίες και ο βαθιά ριζωμένος ρατσισμός
θεωρούνται παράγοντες που συνέβαλαν.
Αυτός ο ρατσισμός ήταν πιο έντονος στη Γερμανία, όπου οι Ναζί πίστευαν
ότι η Άρια φυλή ήταν η κυρίαρχη φυλή και ανώτερη από τους Σλάβους.
Οι χώρες που τελικά αποτέλεσαν τη συμμαχία των Συμμάχων ενήργησαν παθητικά στην επερχόμενη απειλή.
Αυτό συνέβη κατά ένα μέρος από συμπάθεια και από ενοχή, λόγω της Συνθήκης των Βερσαλλιών
που θεωρούσε υπεύθυνους τους Γερμανούς για τον Α’ Παγκόσμιο Πόλεμο και κατά ένα μέρος,
επειδή χώρες, όπως η Βρετανία, υποτίμησαν τον Χίτλερ.
Εν τω μεταξύ η Κοινωνία των Εθνών αποδείχτηκε ανεπαρκής
στη μάχη για τη διατήρηση της ειρήνης.
Λίγους μήνες αφότου η Ιαπωνία αποσύρθηκε από την Κοινωνία των Εθνών, το 1933, η Γερμανία έκανε το ίδιο.
Το 1935, η Γερμανία παραβίασε τη Συνθήκη των Βερσαλλιών
επιβάλλοντας υποχρεωτική στρατολόγηση και αρχίζοντας επανεξοπλισμό.
Η συγκεκριμένη χώρα συνέχισε να παραβιάζει τη συνθήκη τα χρόνια που ακολούθησαν.
Στην πραγματικότητα το 1936 ο Χίτλερ επαναστρατικοποίησε τη Ρηνανία.
Ήταν αυτή την περίοδο που η Ναζιστική Γερμανία συνήψε σημαντική συμμαχία με την Ιταλία.
Πολύ σύντομα οι δύο χώρες πρόσφεραν την υποστήριξή τους στο αυτονομιστικό κίνημα του Ισπανικού εμφυλίου,
ενώ η υπάρχουσα κυβέρνηση στηριζόταν από τη Σοβιετική Ένωση.
Αυτά τα γεγονότα προμήνυαν το Β’ Παγκόσμιο Πόλεμο, καθώς οι δυο πλευρές δοκίμαζαν διάφορες πολεμικές τεχνικές και όπλα.
Ένα συγκεκριμένο γεγονός που προϊδέαζε για τη φρίκη του Β’ Παγκοσμίου Πολέμου
ήταν ο βομβαρδισμός της Γκουέρνικα, τον Απρίλιο του 1937.
Μέχρι το 1938 οι προθέσεις του Χίτλερ ήταν ξεκάθαρες.
Σε μια κίνηση που αναφέρεται ως "aunchless" οι Ναζί προσάρτησαν την Αυστρία στη Γερμανία, παρόλο που και αυτό παραβίαζε τη Συνθήκη των Βερσαλλιών.
Αργότερα τον ίδιο χρόνο η Βρετανία και η Γαλλία αντιμετώπιζαν κατευναστικά τον Χίτλερ,
όταν υπέγραψαν το Σύμφωνο του Μονάχου.
Αυτό επέτρεψε στον Χίτλερ να καταλάβει τη γερμανόφωνη περιοχή της Σουδητίας στην Τσεχοσλοβακία,
με σκοπό τη διατήρηση της ειρήνης.
Τον Αύγουστο του 1939 η Ναζιστική Γερμανία υπέγραψε συνθήκη ειρήνης με τη Σοβιετική Ένωση.
Ωστόσο, το πρώτο επίσημο συμβάν του Β’ Παγκοσμίου Πολέμου ακολούθησε αμέσως μετά.
Εξαιτίας πολυετών εντάσεων η Γερμανία εισέβαλε στην Πολωνία την 1η Σεπτεμβρίου του 1939.
Η Βρετανία και η Γαλλία προειδοποίησαν τη Γερμανία
ότι αν τα στρατεύματα δεν αποσυρθούν, ο πόλεμος ήταν επικείμενος.
Όταν οι Ναζί δεν έκαναν τίποτα, η Βρετανία και η Γαλλία
κήρυξαν τον πόλεμο στη Γερμανία και ο Β’ Παγκόσμιος Πόλεμος ξεκίνησε.